S staan vir See (Toeka-Tokkel se April-uitdaging > my alfabet van dankbaarheid) | Tannie Frannie
S staan vir See (Toeka-Tokkel se April-uitdaging > my alfabet van dankbaarheid)
Hester se inskrywing oor skulpe het my dilemma opgelos – natuurlik: S staan vir See!
Die lou-soet geur van duineplante terwyl my voete deur die growwe geel seesand van die Natalse Suidkus grawe.
Tsitsikamma se onrustige pluime water soos die golwe teen die rotse slaan.
Ifafa se rotspoeletjies, Astonbaai se duine, Bettiesbaai se seebamboese, Clifton se ronde rotse, Bloubergstrand se Tafelberg-vergesig, Lambertsbaai se snaterende seevoëls, St Lucia se denneboomstrand…
Toe ek op ʼn steil houttrappie hoog bokant ʼn klein strandjie by Brenton-on-Sea sit en uitkyk oor die deinende waters, was ek so dankbaar dat die Skepper vir sy skepsels sulke wonderlike speelplekke gemaak het.
11 thoughts on “S staan vir See (Toeka-Tokkel se April-uitdaging > my alfabet van dankbaarheid)”
April 22, 2016 om 7:17 vm
Nou laat jy my verlang na die Weskus. Die reuk … daar is niks wat by die Weskus-reuk kom nie.
April 22, 2016 om 8:03 vm
Dis pragtig. Die see is wonderlik gemaak. Nooit stil, altyd heen en weer. Onrustig maar tog streelend. Mens kan ure net sit en kyk sonder om moeg te word. Selfs die gedruis is mooi.
April 22, 2016 om 4:48 nm
Mmmmm en jy het ‘n vakansiehuis op elke plek?
April 23, 2016 om 6:59 vm
Soos ‘n wyse vrou nou onlangs vir my gesê het: “Dream on, dear!”
April 23, 2016 om 5:24 nm
hehehe en hier dog ek ek het ‘n ryk blogvriendin
April 23, 2016 om 2:04 nm
Ek sien die enigste see waar jy nog nie was nie is Stilbaai! Jy mis die mooiste.
April 23, 2016 om 6:38 nm
Jy’s reg, ek wil al so lank na daardie plek gaan kyk, dis die mooiste naam, “Stilbaai”.
April 30, 2016 om 6:34 vm
Kom kuier Frannie. dan maak ons van Stilbaai, Lawaaibaai
April 30, 2016 om 7:05 vm
Heheheh – dankie Bontie, sal jou laat weet wanneer ek arriveer.
April 25, 2016 om 2:18 nm
Die see,ja die see,is ‘n pragtige plek…’n liedjie wat ons in die laerskool gesing het.Toe was ek nog nooit eers daar nie en het my so ingeleef daarin.
April 25, 2016 om 6:17 nm
Ken nie die liedjie nie, maar ek sou dit ook met oorgawe gesing het!